als_Latn dik_Latn sna_Latn
Protesta e opozitës "5 minuta" për çmimin e karburantit26 Janar 2015 - 13:19
Është zhvilluar sot nga Partia Demokratike, protesta simbolike kundër çmimit të karburantit, ku në të gjithë vendin, përfaqësuesit e PD dhe qytetarët që u bënë pjesë, kanë fikur makinat e tyre për 5 minuta në orën 11 paradite.
Kryetari Basha deklaroi se ky është vetë fillimi i “pranverës së protestave”
"Protesta është vetëm hapja e një pranvere protestash të pandalshme masive dhe popullore që s’kanë për ta lënë dyshen Rama-Meta të livadhisin sipas qejfit. Durimi ka një kufi. Në orën 11:00 fikim për 5 minuta makinat kudo ku jemi. Pranvera e protestave po nis dhe ky regjim antipopullor do të ndalet”.
Pjesëmarrësit në shenjë protestë ndaj çmimit të karburantit kanë fikur makinat e tyre në disa prej qyteteve kryesore të vendit, duke shkaktuar edhe trafik dhe radhë të gjata në disa prej segmenteve kryesore.
als_Latn als_Latn als_Latn als_Latn als_Latn